**Archifdy** **Sir Gâr**

**Amodau a graddfeydd ffioedd ar gyfer atgynhyrchu deunydd archifol, ac ar gyfer ffilmio yn yr archifdy ac eiddo arall y Archifdy Sir Gâr.**

1. Gellir cyflenwi atgynhyrchiadau o ddeunydd yng ngofal Archifdy Sir Gâr am y prisiau a nodir isod (pacio a phostio yn ychwanegol) mewn llawer o achosion. Mae Rheolwr Trawsnewid Archifau, fodd bynnag, yn cadw'r hawl i wrthod caniatâd i wneud atgynhyrchiadau heb nodi unrhyw reswm; ac mae rhai adneuwyr wedi nodi'n bendant nad ydynt yn fodlon i gopiau gael eu gwneud, ac mewn achos felly wrth gwrs perchir eu dymuniadau i'r eithaf.

2. HAWLFRAINT: Nid yw cael caniatâd i atgynhyrchu copi o eitem yn golygu nad oes rhaid cael y caniatâd atgynhyrchu angenrheidiol oddi wrth berchennog unrhyw hawlfraint a all fod ar yr eitem. Ni all Archifdy Sir Gâr roi unrhyw wybodaeth na chynnig barn o gwbl ynglyn â bodolaeth unrhyw hawlfraint ar unrhyw eitem. Rhaid i'r cwmni neu person sy'n derbyn caniatâd i ffilmio neu atgynhyrchu gytuno i drosglwyddo'r hawlfraint sy'n cael ei greu yn ôl i'r Archifdy Sir Gâr.

3. Rhaid cydnabod ffynhonnell atgynhyrchiad mewn unrhyw beth a gyhoeddir neu ar unrhyw ffilm neu raglen deledu yr ymddangosir ynddi. Dylid defnyddio'r ffurf ‘ARCHIFDY SIR GÂR wrth gydnabod y ffynhonnell, (gyda'r ddogfen RHIF CYFEIRIO) oni drefnir yn wahanol. Rhaid i'r gydnabyddiaeth ymddangos (mewn cyhoeddiadau) naill ai yn union wrth ymyl y copi, neu yn yr adran a neilltuwyd ar gyfer rhoi cydnabyddiaeth, ac yn yr achos hwnnw, rhaid nodi'r eitem(au) y mae'r gydnabyddiaeth yn cyfeirio ato/atynt. Dylid rhoi cydnabyddiaeth mewn rhaglenni teledu a ffilmiau ymysg y 'credits' ac mewn modd digon amlwg

4. Ni chaiff unrhyw berson wneud copiau o gopiau a gyflenwir gan Archifdy Sir Gâr. Ni chyflenwir unrhyw negyddion. Darperir copiau am y pwrpas a nodir wrth wneud y cais amdanynt, ac ni chaniateir eu gosod mewn llyfrgell lluniau neu eu hail-ddefnyddio mewn unrhyw ffordd arall heb ganiatâd.

5. Rhoddir y caniatâd i atgynhyrchu a debynnir y tâl ar gyfer dim ond yr achlysur a codwyd. Rhaid gwneud cais arall os am ail-gyhoeddi, ail-argraffu neu ail- ddefnyddio'r platiau argraffu ar gyfer cynllun arall, ac nid yw'r tâl gwreiddiol yn talu am hyn.

6. Rhaid cyflwyno copi braint o bob cyhoeddiad neu rhaglen teledu ac yn y blaen sy'n cynnwys eitemau a atgynhyrchwyd o gasgliad Archifdy Sir Gâr yn ogystal â'r ffi atgynhyrchu, i'r Gwasanaeth Archifau.

7. Diogelir yr hawl i wrthod ceisiadau heb roi rheswm am hynny.

8. Ar gyfer unrhyw amgylchiadau nas crybwyllwyd uchod, dylid gwneud ceisiadau i Reolwr Trawsnewid Archifau, Archifdy Sir Gâr, C/o Llyfrgell Caerfyrddin, Heol San Pedr, Caerfyrddin, SA31 1LN.

**FFIOEDD**

**Atgynyrchiadau mewn Llyfrau a Chyfnodolion**

Atgynyrchiadau mewn Llyfrau a Chyfnodolion £34.95

**Ffilmio ar Eiddo**

Graddfa awr (isafswm 1 awr) £64.50

**Teledu**

**DS: Mae’r holl brisiau am un ddelwedd**

Telediad rhanbarthol / Cymreig hyd at 10 mlynedd £116.00

Telediad Prydeinig hyd at 10 mlynedd £175.00

Atgynhyrchiad byd eang hyd at 10 mlynedd £198.00

Defnydd o’r we £70.75

Defnydd o’r we – Gwasanaeth ffrydio a-lein digidol £236.25

Dyddiad Adolygu: Mawrth 2025